મુંબઇઃ વર્ષ 2003માં ફિલ્મ ‘ઇશ્ક વિશ્ક’ માટે મેલ ડેબ્યૂનો ફિલ્મફેર જીતનાર શાહિદ કપૂરે ‘શાનદાર’ સુધી આવતાં આવતાં સાબિત કરી દીધું કે તે માત્ર ચોકલેટી હીરો નથી, પરંતુ તેનામાં અભિનય પ્રતિભા પણ છે. હાલમાં તે પોતાની આગામી ફિલ્મો ‘ઊડતા પંજાબ’ અને ‘રંગૂન’ માં વ્યસ્ત છે. શાહિદ જિંદગી અંગેની ફિલોસોફી વિશે વાત કરતાં કહે છે કે તમારે કર્મને મુખ્ય માનીને કામ કરવું જોઇએ અને પરિણામની આશા ન રાખવી જોઇએ, કેમ કે કોઇ પણ કાર્યનું પરિણામ શું આવશે તેની કોઇને જાણ નથી. છેલ્લાં થોડાં વર્ષમાં મેં આજ સૌથી મોટી શીખ મેળવી છે. ક્યારેક તમને પરિણામ તમારા કામ મુજબનું નથી મળતું. આ બધી ભૂલોમાંથી શીખી લેવાની પ્રક્રિયા છે. તેથી હું તો એમ જ કહીશ કે આ પ્રક્રિયાનો આનંદ મેળવવો જોઇએ.